# *Likumprojekts*

**Grozījumi Alkoholisko dzērienu aprites likumā**

Izdarīt Alkoholisko dzērienu aprites likumā (Latvijas Republikas Saeimas un Ministru Kabineta Ziņotājs, 2004, 10., 13.nr.; Latvijas Vēstnesis, 2010, 59.nr.; 2012, 6.nr.; 2013, 129.nr.) šādus grozījumus:

1. Izteikt 6.panta pirmās daļas 21 .punktu šādā redakcijā:

„21 ) kioskos, telpās, kurās nav tirdzniecības zāles, kā arī ēkās un telpās, kuras nav nodotas ekspluatācijā vai tās tiek izmantotas neatbilstoši projektētam lietošanas veidam (funkcijai);”

1. Izteikt 10.panta pirmo daļu šādā redakcijā:

„(1) Alkoholisko dzērienu reklāmā ietverams viens no šādiem brīdinājuma uzrakstiem valsts valodā:

1. alkohols rada atkarību;
2. alkohola pārmērīga lietošana ir bīstama Jūsu veselībai;
3. alkohola tirdzniecība aizliegta personām līdz 18 gadu vecumam;
4. nedod alkoholu nepilngadīgajiem;
5. alkohola lietošana grūtniecības laikā kaitē Jūsu bērnam;
6. nelieto alkoholu, ja plāno vadīt transportlīdzekli.

Šādus brīdinājuma uzrakstus uz alkoholisko dzērienu reklāmām regulāri maina, lai gada laikā dažādi brīdinājuma varianti parādītos vienādā daudzumā, un tiem atvēl vismaz 10 procentus no konkrētās reklāmas apjoma.”;

1. 11.pantā

izteikt pirmās daļas 1.punktu šādā redakcijā:

„1) radīt iespaidu vai attēlot, ka personas lieto alkoholiskos dzērienus;”;

papildināt pirmo daļu ar 8. un 9. punktu šādā redakcijā:

„8) iesaistīt jauniešus līdz 25 gadu vecumam;

„9) iesaistīt māksliniekus (mūziķus, dziedātājus, aktierus) un sporta un fiziskās sagatavotības speciālistus (individuālo un komandu sporta veidu sportistus, sporta trenerus, sporta speciālistus, sporta un fiziskās sagatavotības instruktorus).”;

aizstāt otrajā daļā vārdus „bērnu izklaides un sporta pasākumus” ar vārdiem „sporta un bērnu izklaides pasākumus”;

papildināt ar piekto daļu šādā redakcijā:

„(5) Aizliegts reklamēt alkoholisko dzērienu speciālos piedāvājumus un alkoholisko dzērienu izpārdošanas, izņemot nodalītā tirdzniecības zāles pašapkalpošanās zonā.”.

Veselības ministre I.Circene

09.12.2013. 13:18

263

L.Meļķe-Prižavoite

67876101, Lolita.Melke@vm.gov.lv